ഇന്ത്യയോട് കളിക്കുമ്ബോള് പാകിസ്ഥാന്റെ മുട്ടിടിക്കുമെന്ന് മുന് ഓപ്പണര് ക്രിക്കറ്റിലെ തീപാറുന്ന പോരാട്ടങ്ങളിലൊന്നാണ് നിതാന്ത വൈരികളായ ഇന്ത്യയും പാകിസ്ഥാനും തമ്മിലെ മുഖാമുഖം. യുഎഇ വേദിയാകുന്ന ഇത്തവണത്തെ ട്വന്റി20 ലോകകപ്പിലും ഇരു ടീമുകളും പോരടിക്കും. ഒക്ടോബര് 24നാണ് ഇന്ത്യപാക് മത്സരം. ലോകകപ്പില് ഇന്ത്യയെ നേരിടുമ്ബോള് പാകിസ്ഥാന്റെ അവസ്ഥ എന്തായിരിക്കുമെന്ന് ഇന്ത്യയുടെ മുന് ഓപ്പണര് ഗൗതം ഗംഭീര് പറയുന്നു.ട്വന്റി20 ലോകകപ്പില് ഇന്ത്യയുമായി ഏറ്റുമുട്ടുമ്ബോള് പാകിസ്ഥാന് കടുത്ത സമ്മര്ദ്ദത്തിലായിരിക്കുമെന്ന് ഗംഭീര് പറഞ്ഞു. ലോകകപ്പുകളില് പാകിസ്ഥാനുമേല് ഇന്ത്യക്ക് 50ത്തിന്റെ മുന്തൂക്കമുണ്ട്. അതിനാല്ത്തന്നെ ബാബര് അസമും സംഘവും ഇന്ത്യയോട് വിയര്ക്കുമെന്ന് ഉറപ്പുണ്ട് ഗംഭീര് പറഞ്ഞു.ഇന്ത്യക്ക് ആധിപത്യമുണ്ടെങ്കിലും ട്വന്റി20 ഫോര്മാറ്റില് ആര്ക്കും ആരെയും തോല്പ്പിക്കാനാവും. അഫ്ഗാനിസ്ഥാനെപ്പോലുള്ള ടീമുകള്ക്കും അട്ടിമറി സാധ്യമാണ്. പാകിസ്ഥാനോട് കളിക്കുമ്ബോഴും ഇന്ത്യന് താരങ്ങളുടെ മനസില് അതുണ്ടാവും. എങ്കിലും സമ്മര്ദ്ദം പാകിസ്ഥാനായിരിക്കുമെന്നും ഗംഭീര് കൂട്ടിച്ചേര്ത്തു.